༄༅། ཚེ་རིང་མཆེད་ལྔའི་བསྐུལ་པ་ནི། ཧཱུྃ་བྷྱོཿ སྔོན་ཚེ་པདྨ་ཐོད་ཕྲེང་བཀའ། །བར་དུ་བཞད་པ་རྡོ་རྗེའི་ལུང་། །ཐ་མར་འཇིགས་པ་མེད་པའི་གཏམ། །ཉོན་ཅིག་ཚེ་རིང་མཆེད་ལྔ་པོ། །ཁྱོད་ཀྱི་དམ་བཅའ་གང་ཞེ་ན། །མ་འོངས་ལྔ་བརྒྱའི་ཐ་མ་ལ། །གསང་སྔགས་འཆད་ཉན་སྤེལ་གསུམ་གྱི། །བསྟན་འཛིན་བུ་བཞིན་སྐྱོང་བ་དང་། །གནོད་བྱེད་དགྲ་བགེགས་གཞོམ་པར་ཆད། །སྒྲུབ་མཆོག་བུ་བཞིན་སྐྱོང་ཞེས་གསུང་། །དམ་བཅའི་དུས་ལ་དེང་བབས་ཀྱི། །བསྐུལ་ལོ་དྲག་པོའི་ཐུགས་དམ་བསྐུལ། །རྣལ་འབྱོར་བདག་ལ་དགྲ་བྱུང་བ། །སྲུང་མ་ཁྱེད་ཀྱིས་མ་དགོངས་སམ། །རྒྱུགས་ཤིག་དམིགས་པའི་དགྲ་ལ་རྒྱུགས། །དམ་ཉམས་དགྲ་བོ་ལས་ངན་པ། །མགོ་བསྐོར་ལམ་བསྒྱུར་དགྲ་ཟླར་སྤྲོད། །ཚེ་བསྟུང་སྲོག་གཅོད་དཔལ་གཡང་ཕྲོགས། །ཇོ་མོ་བཀྲ་ཤིས་ཚེ་རིང་ལ། །དྲག་ཤུལ་འཁྲུགས་འཁྲུགས་རྔམས་པའི་གཟུགས། །འཁོར་དུ་ལྷ་མོ་རྣམ་བཞི་དང་། །བོད་སྐྱོང་གཞི་བདག་ཐམས་ཅད་ཀུན། །དགྲ་བོ་གནོད་བྱེད་

སྟེང་དུ་རྒྱུག །བསྐུལ་པ་ཡིན་ནོ་མྱུར་དུ་རྒྱུག །རྦད་པ་ཡིན་ནོ་དགྲ་བོ་སོད། །བཅོལ་པ་ཡིན་ནོ་ལས་ཀུན་སྒྲུབས། །དགྲ་ལ་མཐུ་རྟགས་མངོན་སུམ་སྟོན། །གལ་སྟེ་དེ་ལྟ་མི་བྱེད་ན། །དམ་ཚིག་ཉམས་པའི་ཉེས་ཆད་ཀྱིས། ཁྱོད་ཀྱང་འོག་ནས་འོག་ཏུ་ལྷུང་། །བདག་ཀྱང་དགྲས་བརྙས་ནོར་མི་ཐུབ། །བསྟན་སྲུང་གཏམ་ཡང་མིང་ཙམ་གྱུར། །ཀྱེ་མ་ཀྱི་ཧུད་དམ་ཅན་མ། །མ་གཡེལ་བདག་གི་ནོར་ཕྱིར་རྒྱུགས། །བཅོལ་པའི་ལས་ཀུན་མྱུར་འགྲུབ་མཛོད། ཅེས་པའང་ལག་ན་རྡོ་རྗེས་སྨྲས་སོ།། དགེའོ།། །།